sárvāṇi rājyānyā́caṣṭe sárvā víśaḥ sárvānvédāntsárvāndevāntsárvāṇi bhūtā́ni sárveṣāṃ ha vai sá etéṣāṃ rājyā́nāṃ sā́yujyaṃ salokátāmaśnute sárvāsāṃ viśāmaíśvaryamā́dhipatyaṃ gachati sárvānvédānávarunddhe sárvāndevā́nprītvā sárveṣu bhūtéṣvantataḥ prátitiṣṭhati yásyaivaṃvídetaddhótā pā́riplavamākhyā́namācáṣṭe yó vaitádevaṃ védaitádevá samānámākhyā́nam púnaḥ punaḥ saṃvatsaram páriplavate tadyatpúnaḥ punaḥ pariplávate tásmātpā́riplavaṃ ṣáṭtriṃśataṃ daśāhānā́caṣṭe ṣáṭtriṃśadakṣarā br̥hatī bā́rhatāḥ paśávo br̥hatyaìvā̀smai paśūnávarunddhe